लिखा- गोल्डन मेमोरीज; 1996 वर्ल्ड कप में मैन ऑफ द सीरीज बनने पर मिली थी
Former Sri Lankan Cricket Team Captain Sanath Jayasuriya Shares Photo of 27-Year-Old Car From 1996 World Cup Win. पूर्व श्रीलंकाई कप्तान सनथ जयसूर्या ने ट्विटर पर एक फोटो शेयर की है। जयसूर्या ने सोशल मीडिया पर जो  फोटो शेयर की है उसमें वो 1996 वर्ल्ड कप में 'प्लेयर ऑफ द सीरीज' बनने पर मिली कार के साथ खड़े हैं।
पूर्व श्रीलंकाई कप्तान सनथ जयसूर्या ने 27 साल पुरानी ऑडी कार की फोटोज पोस्ट की है। 53 साल के इस पूर्व क्रिकेटर को यह कार 1996 वर्ल्ड कप में प्लेयर ऑफ द टूर्नामेंट बनने पर इनाम के रूप में मिली थी।
जयसूर्या ने अपनी पोस्ट पर लिखा- गोल्डन मेमोरीज: 27 साल बाद 1996 वर्ल्ड कप मैन ऑफ द सीरीज कार के साथ। पोस्ट में दो फोटो हैं, एक 1996 की है और दूसरी 2023 की। दोनों में जयसूर्या कार के साथ खड़े हैं।
इन फोटोज को देखकर भारतीय फैंस के जख्म ताजा हो गए। बता दें कि 1996 वर्ल्ड कप के सेमीफाइनल में भारत कोलकाता के मैदान पर श्रीलंका से ही हारकर बाहर हुआ था। तब फैंस ने खूब बवाल मचाया था।
27 साल पहले जयसूर्या को हरफनमौला प्रदर्शन के लिए मैन ऑफ द सीरीज चुना था। उन्होंने टूर्नामेंट में 6 मैचों में 221 रन बनाए और 7 महत्वपूर्ण विकेट लिए।
पहली बार चैंपियन बना श्रीलंका 
1996 वर्ल्ड कप भारत -पाकिस्तान और श्रीलंका में आयोजित हुआ था। क्रिकेट के इस महाकुंभ के फाइनल में श्रीलंका का मुकाबला ऑस्ट्रेलिया से हुआ था। वर्ल्ड कप 1996 फाइनल में श्रीलंका ने ऑस्ट्रेलिया को 7 विकेट से हराकर पहली बार वर्ल्ड चैंपियन बना था।
श्रीलंका-ऑस्ट्रेलिया फाइनल मैच का रोमांच
श्रीलंका के कप्तान अर्जुन रणतुंगा ने टॉस जीतकर पहले फील्डिंग करने का फैसला किया। ऑस्ट्रेलिया के कप्तान मार्क टेलर के 74 और माइकल बेवन के 36 रन की मदद से ऑस्ट्रेलिया ने 7 विकेट पर 241 रन बनाया। जवाब में श्रीलंका ने 46.2 ओवर में ही लक्ष्य हासिल कर लिया। श्रीलंका के लिए अरविंदा डी सिल्वा ने सबसे ज्यादा 107 रन की पारी खेली थी।